Gyland trevarefabrikk

Handverksfabrikken i Gyland, tidligere Gyland Trevarefabrikk, er en vanndrevet møbelfabrikk i Gyland i Flekkefjord kommune i Vest-Agder. Fabrikken ble etablert i 1920, med reimdrevne maskiner fra 1890. Den regnes som en av Skandinavias best bevarte i sitt slag.

 Nåværende drift 
I 2008 kjøpte Erik Alfred Tesaker anlegget. Han har restaurert bygningene og maskinparken. Fra 2012 til 2019 var fabrikken åpen for publikum med blant annet produksjon av håndlagde møbler, små oppfinnelser, kunstprosjekt, kulturarrangement, kurs, foredrag, konserter, krambodkafee ol. Fra 2015 har Erik Alfred og NRK filmet TV-serien Oppfinneren. Sommeren 2020 åpnet Tesaker en egen Oppfinnerpark i Lyngdal, som i tillegg til en mengde mekaniske aktiviteter, inneholdt en komplett kopi av maskinverkstedet på Handverksfabrikken.

Historikk
Den opprinnelige Gyland Trevarefabrik ble etablert i 1920 og nedlagt i 1956.

Den produserte blant annet vinduer og dører til møbler, lastebiler og kjøkkeninredninger. Maskinparken er fra 1890-tallet. Maskinene stod opprinnelig i Risaaens Trevarefabrikk på Øya i Kvinesdal, som var i drift fra 1890. Da den fabrikken ble lagt ned i 1920, ble hele maskinparken kjøpt på auksjon og dannet grunnlaget for etableringen av Gyland Trevarefabrikk.

Utmerkelser
Handverksfabrikken har mottatt en rekke stipend og priser for sitt arbeid, blant annet:
 Tilskudd til restaurering fra Kulturminnefondet
 Art-Start-stipend fra Innovasjon Norge
 Kulturminnevernprisen for Vest-Agder
 Kulturminnefondets formidlingsstipend

Referanser

Eksterne lenker

 Norsk kulturminnefond: Gyland trevarefabrikk i Flekkefjord

Kategori:Museer i Agder
Kategori:Norske industriselskaper
Kategori:Selskaper etablert i 1920
Kategori:Selskaper opphørt i 1956
Kategori:Næringsliv i Flekkefjord
Kategori:Tidligere norske selskaper
Kategori:1920 i Norge
Kategori:Kultur i Flekkefjord
Kategori:Flekkefjords historie